1119



1119 (MCXIX) a fost un an obișnuit al calendarului iulian.

Evenimente 
 2 februarie: Noul papă, Calixt al II-lea, este ales de către cei șase cardinali care l-au însoțit pe fostul papă, Gelasius al II-lea, în exil; alegerea este ratificată la Roma.
 25 februarie: Aragonezii și navarrezii recuperează Tudela de la mauri.
28 iunie: Bătălia de la Ager sanguinis ("Câmpul sângelui"): conducătorul din Alep, Ilghazi, distruge armata cruciată a principelui de Antiohia; principele Roger de Salerno cade în luptă, regența Antiohiei fiind preluată de regele Balduin al II-lea al Ierusalimului.
 8 iulie: Deschiderea conciliul de la Toulouse, prezidat de papa Calixt al II-lea: este condamnat maniheismul.
 14 august: Bătălia de la Hab. Cruciații regelui Balduin al II-lea al Ierusalimului înfrâng armata lui Ilghazi, emirul de Alep, salvând astfel Antiohia.
 20 august: Bătălia de la Bremule. Regele Henric I Beauclerc al Angliei administrează o severă înfrângere lui Ludovic al VI-lea al Franței, care dorea să doneze Normandia lui Guillaume Clito.
 19 septembrie: Puternic cutremur de pământ în Gloucestershire și Warwickshire, în Anglia.
 20-30 octombrie: Conciliul de la Reims, prezidat de papa Calixt al II-lea; se caută o rezolvare pentru problema învestiturilor; regele Ludovic al VI-lea al Franței este prezent.
 11 noiembrie: Întâlnirea de la Gisort dintre papa Calixt al II-lea și regele Henric I Beauclerc al Angliei, care refuză să accepte decretul de la Reims cu privire la chestiunea învestiturii, nedorind să îl confirme pe noul arhiepiscop de York.

Nedatate 
Expediție a împăratului Ioan al II-lea al Bizanțului împpotriva selgiucizilor; bizantinii ocupă Laodicea și încep recucerirea coastelor Ciliciei de la selgiucizi.
Începe primul război dintre orașele Pisa și Genova pentru stăpânirea asupra Corsicăi și Sardiniei.
Într-o scrisoare către papa Calixt al II-lea, regele Ludovic nu mai folosește formula de "rege al francilor", ci pe cea de "rege al Franței".
Regele Boleslav al III-lea al Poloniei anexează Pomerania orientală.
 Tentativă de asasinare a împăratului bizantin Ioan al II-lea Comnen, pusă la cale de sora sa, Anna Comnena, care plănuia urcarea pe tron a soțului ei, Nikephor Bryennius; complotul eșuează, iar Anna Comnena este închisă într-o mănăstire.

Arte, Știință, Literatură și Filozofie 
 Autorul chinez Zhu Yu publică lucrarea "Pingzhou", referitoare la construcția de nave.
 Se construiește catedrala Sfântul Gheorghe din Novgorod.
 Se construiește necropola conților de Flandra în abația Saint-Bertin.

Înscăunări 
 2 februarie: Calixt al II-lea (n. Gui de Vienne), papă (1119-1124).
 17 iulie: Carol "cel Bun", conte de Flandra (1119-1127).

Nașteri 
 7 iulie: Sutoku, împărat al Japoniei (d. 1164)
21 decembrie: Thomas Beckett, cancelar al Angliei și episcop de Canterbury (d. 1170)
 Matthias I, duce de Lorena (d. 1176)

Decese 
 24 ianuarie: Papa Gelasius al II-lea (n. Giovanni Coniulo  (n.c. 1060)
 28 iunie: Roger de Salerno, principe de Antiohia (n. ?)
 17 iulie: Balduin al VII-lea, conte de Flandra (n. ?)
 13 octombrie: Alain al IV-lea, duce de Bretagne (n. ?)
 Henric, ducele Lorenei Inferioare (n. 1059).

Vezi și 
 Listă de conducători de stat din 1119

1119